જૂનાગઢમાં શિવ-શંકરનાં ઘણાં મંદિરો, રળિયામણો ગિરનાર પર્વત તેની સાત ટૂંક. પહેલી ટૂંકમાં જૈન દેરાસર, બીજી ટૂંક ગૌમુખ, તેમાં ગાયના મોઢામાંથી પાણી વહે છે. ત્રીજી ટૂંક અંબાજી – જૈનોનાં કુળદેવી અને શેઠ કુટુંબનાં પણ કુળદેવી, ચોથી ટૂંક ગોરખનાથ અને પાંચમી ટૂંક દત્તાત્રેય, છઠ્ઠી અને સાતમી ટૂંકનાં ચઢાણ કપરાં છે. આ ઉપરાંત જૂનાગઢમાં ફરવાલાયક સ્થળો ડેમ, સક્કરબાગ, જેમાં પ્રાણીઓ અને મ્યુઝિયમ તેમ જ મોતીબાગ, જેમાં ગાર્ડન અને તેમાં લાલ, ગુલાબી, પીળા અને વાદળી રંગનાં ગુલાબ. આ ઉપરાંત નરસિંહ મહેતાનો ચોરો, અશોકનો શિલાલેખ, દામોદર કુંડ, ભગવાન શંકરનું મંદિર ભવનાથ, ઉપરકોટ, જેમાં અડી-કડી વાવ, ધક્કાબારી તોપ વગેરે.